Държавен вестник, бр. 24, 2026 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  24
Проверка на съответствието въз основа на 
лична декларация
Чл. 106т. (1) Всеки производител на про­
дукт, означен с географско указание, подава 
лична декларация съгласно Приложение I от 
Регламент (ЕС) 2023/2411 в Патентното ведом­
ство на място, по пощата или по електронен 
път съгласно чл. 3а, ал. 1. С декларацията се 
представя договор с орган за сертифициране 
на продукти или с физическо лице с разреше­
ние за извършване на делегирани контролни 
задачи по реда на този закон.
(2) Личната декларация по ал. 1 се подава:
1. преди пускането на продукта на пазара;
2. веднъж на всеки три години, след като 
продуктът бъде пуснат на пазара, за да се 
удостовери продължаващото съответствие 
със спецификацията на продукта, и
3. когато спецификацията на продукта е 
изменена по начин, който засяга съответния 
продукт.
(3) За всяка лична декларация се прове­
рява дали представената в нея информация е 
пълна и последователна. Когато се установят 
нередовности, на производителя се предоставя 
едномесечен срок за отстраняването им.
(4) Независимо от проверката въз основа 
на лична декларация, производителите може 
да възложат проверка за съответствието със 
спецификацията на продукта на органи за 
сертифициране на продукти или на физически 
лица, получили разрешение съгласно чл. 106у 
за извършване на делегирани контролни 
задачи.
(5) При проверката по ал. 3, въз основа 
на анализ на риска или сигнали, подадени от 
заинтересованите производители, може да се 
осъществи контрол преди и след пускането 
на продукта на пазара за съответствието му 
със спецификацията на продукта.
(6) Когато информацията в личната декла­
рация е пълна и последователна, не са налице 
основания за осъществяване на контрол по 
смисъла на ал. 5 или при осъществяване на 
контрола не са установени несъответствия със 
спецификацията на продукта, се взема реше­
ние по чл. 106а, ал. 7, т. 13. След заплащане 
на дължимите такси се издава сертификат за 
разрешение за използване на географското 
указание и производителят се вписва в списъка 
по чл. 106а, ал. 9, т. 2. Производители, които 
са били заявители по смисъла на чл. 106б, не 
дължат такса за контрол при първото издаване 
на сертификат за разрешение за използване 
на географското указание.
(7) В случай че при проверката въз основа 
на личната декларация са установени нере­
довности, които не са отстранени в срока по 
ал. 3, се взема решение по чл. 106а, ал. 7, т. 14.
(8) Когато при контрола по ал. 5 се уста­
новят несъответствия със спецификацията на 
продукта, се издават предписания за отстра­
няването им в подходящ срок.
(9) При неизпълнение на предписанията в 
указания срок се взема решение по чл. 106а, 
ал. 7, т. 14.
(10) Когато за продукта, за който е осъщест­
вен контрол по ал. 5, се подаде нова лична 
декларация, тя трябва да бъде придружена с 
доказателства за изпълнението на дадените 
предписания.
(11) В случаите на постановен отказ при 
условията на ал. 9, при следващо подаване 
на лична декларация, преди издаване на 
сертификат за разрешение за използване на 
географското указание за съответния продукт 
или за подновяване на издаден сертификат, 
се извършва и контрол по ал. 5.
Делегиране на контролни задачи
Чл. 106у. (1) Осъществяването на кон­
тролните задачи по чл. 106т, ал. 4, 5 и 11 от 
закона и чл. 54, параграф 2 от Регламент (ЕС) 
2023/2411 може да бъдат делегирани на местни 
или чуждестранни органи за сертифициране 
на продукти или физически лица.
(2) Лицата по ал. 1 подават искане за полу­
чаване на разрешение в Патентното ведомство 
на място, по пощата или по електронен път 
съгласно чл. 3а, ал. 1.
(3) Към искането се прилагат документи, 
които доказват наличието на условията на 
чл. 55, параграф 3, буква „б“ или „в“ от Рег­
ламент (ЕС) 2023/2411.
(4) Органите за сертифициране на продук­
ти следва да отговарят и на изискванията на 
чл. 59 от Регламент (ЕС) 2023/2411.
(5) За всяко искане се проверява дали са 
изпълнени изискванията на ал. 3 и 4.
(6) По искания, по които не са изпълнени 
изискванията на ал. 3 и 4, на искателя се 
предоставя едномесечен срок за отстраняване 
на нередовностите.
(7) Когато в срока по ал. 6 нередовностите 
не бъдат отстранени, се взема решение по 
чл. 106а, ал. 7, т. 16.
(8) Когато не са налице нередовности или 
същите са отстранени, се взема решение по 
чл. 106а, ал. 7, т. 15 и органът за сертифи­
циране на продукти или физическото лице 
се включва в списъка по чл. 106а, ал. 9, т. 3.
(9) Разрешението на орган за сертифици­
ране на продукти се предоставя за срок до 
изтичането на срока на сертификата за ак­
редитация, когато е приложимо. По искане 
на органа за сертифициране на продукти, 
за периода на преакредитация може да се 
предостави временно разрешение, но за не 
повече от 6 месеца, което има същия обхват 
като разрешението, чийто срок е изтекъл.
(10) Органите за сертифициране на продук­
ти или физическите лица с разрешение за 
извършване на делегирани контролни задачи 
са задължени: